Scandal într-o familie din Apuseni. O femeie a fost amenințată cu moartea de către propriul fiu. Polițiștii din Alba au luat măsuri de protecție și au deschis dosar penal în acest caz.
Potrivit IPJ Alba, incidentul a fost adus în atenția polițiștilor din Vidra, luni, 18 martie, în jurul orei 20.30. O femeie de 73 de ani, din comuna Vidra, reclama că a fost amenințată de către fiul său.
Polițiștii au constatat, din primele cercetări, că, în orei 20.00, în timp ce se afla la locuința mamei sale, bărbatul, pe fondul consumului de băuturi alcoolice, ar fi devenit violent verbal și ar fi amenințat-o pe aceasta cu moartea.
În urma aplicării formularului de evaluare al riscului, a rezultat că se impune emiterea ordinului de protecție provizoriu.
Bărbatului i-a fost interzis să se apropie de mama sa.
Față de acesta (bărbat de 50 de ani, din Câmpeni), cercetările sunt continuate sub aspectul săvârșirii infracțiunii de amenințare.
Urmăriți Alba24.ro și pe Google News
Dacă ți-a plăcut articolul: